
Republika  Hrvatska
Trgovački sud u Zadru
Dr. Franje Tuđmana 35
23000 Zadar

U   I M E   R E P U B L I K E   H R V A T S K E

R  J  E  Š  E  N  J  E

Trgovački sud u Zadru u ime Republike Hrvatske, po stečajnoj sutkinji Ardeni Bajlo, u stečajnom postupku nad stečajnim dužnikom SAY HOTEL d.o.o. za turizam, Jezera, Općina Tisno, Put jezerskih pomoraca 3 A, OIB: 84558639632, povodom prijedloga dužnika za otvaranje predstečajnoga postupka od 13. prosinca 2017., 31. siječnja 2018. 

r i j e š i o  j e

Odbacuje se prijedlog dužnika za otvaranje predstečajnoga postupka kao nepotpun. 
 
Obrazloženje

Uvodno označeni dužnik je podnio ovom sudu 13. siječnja 2018. prijedlog za otvaranje predstečajnoga postupka na propisanom obrascu. Zaključkom od 20. prosinca 2017. naloženo je dužniku da u roku od 8 dana dopuni svoj prijedlog za otvaranje predstečajnog postupka, obzirom da osim obrasca sudu nije dostavljen niti jedan dokument. 
Kako je rok za dostavu dokumentacije po navedenom zaključku protekao 5. siječnja 2018., to je  primjenom odredbe članka 31. stavak 3. Stečajnog zakona (Narodne novine 71/15 i 104/17), te uz odgovarajuću primjenu odredbe članka 109. Zakona o parničnom postupku (Narodne novine broj 53/91, 91/92, 112/99, 117/03, 88/05, 2/07, 84/08, 123/08, 57/11, 25/13 i 89/14), koja odredba se primjenjuje u skladu s odredbom članka 10. Stečajnog zakona, prijedlog je valjalo odbacit.

U Zadru 31. siječnja 2018.

                                           						Stečajna sutkinja
                                                                           			Ardena Bajlo



	Pouka o pravnom lijeku: 
	Protiv ovog rješenja može se podnijeti žalba u roku od osam dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske u Zagrebu. 

